നവോദയ റിയാദ് പന്ത്രണ്ടാം വാര്ഷികം ആഘോഷിച്ചു റിയാദ്: നവോദയ റിയാദ് സംഘടനയുടെ പന്ത്രണ്ടാം വാര്ഷികാചരണവും ഈദ് ഓണം സംഗമവും ആഘോഷിച്ചു. ആഘോഷത്തോടനുബന്ധിച്ചു നടന്ന സാംസ്കാരിക സമ്മേളനം പ്രമുഖ സാമൂഹ്യ പ്രവര്ത്തകന് ഷിഹാബ് കൊട്ടുകാട് ഉദ്ഘാനം ചെയ്തു. പ്രവാസി സമൂഹത്തിനായി ജീവകാരുണ്യ രംഗത്തും കലാസാംസ്കാരിക രംഗത്തും ഏറെ സംഭാവനകള് നല്കാന് നവോദയ സംഘടനക്ക് ഇക്കാലയളവില് കഴിഞ്ഞതായി ശിഹാബ് പ്രശംസിച്ചു.സംഘടനയുടെ കഴിഞ്ഞകാല പ്രവര്ത്തനങ്ങളെ കുറിച്ച് നവോദയ സെക്രട്ടറി രവീന്ദ്രന് പയ്യന്നൂര് വിവരിച്ചു. ഇന്ത്യന് എംബസി കോണ്സിലര് അറ്റാഷെ അശ്വിന്, എംബസി ഉദ്യോഗസ്ഥരായ തുഷാര് ഗാന്ധി, ജിജോ എന്നവര് സംബന്ധിച്ചു. പ്രസിഡന്റ് ബാലകൃഷ്ണന് അധ്യക്ഷനായിരുന്നു. സൗദിയില് 41 വര്ഷം പൂര്ത്തീകരിച്ച ബാബുജിക്ക് അറ്റാഷെ അശ്വിന് സംഘടനയുടെ ഉപഹാരം കൈമാറി, പൂക്കോയ തങ്ങള് പൊന്നാടയണിയിച്ചു.മാതൃശിശു സേവന രംഗത്ത് 30 വര്ഷം പൂര്ത്തീകരിച്ച ലളിതാംബിക അമ്മയ്ക്കുള്ള ഉപഹാരം തുഷാര് ഗാന്ധി കൈമാറി. അഞ്ജു സജിന് പൊന്നാടയണിയിച്ചു. ഓണാഘോഷത്തില് മാവേലിയായി വേഷമിട്ട സിദ്ധീക്കിനുള്ള ഉപഹാരം ജിജോ കൈമാറി. നാട്ടിലേക്കു മടങ്ങുന്ന നവോദയ കേന്ദ്ര കമ്മിറ്റി അംഗം സഹീറിനുള്ള ഫലകം പ്രസിഡന്റ് ബാലകൃഷ്ണ് നല്കി. സെക്രട്ടറി രവീന്ദ്രന് പൊന്നാടയണിയിച്ചു. കുമ്മിള് സുധീര്, അഞ്ജു സജിന്, ബാബുജി, ലളിതാംബിക അമ്മ, സഹീര് എന്നിവര് സംസാരിച്ചു. 10, 12 ക്ലാസ് പരീക്ഷകളില് ഉന്നത വിജയം നേടിയ നവോദയ കുടുംബാംഗങ്ങളായ വിദ്യാര്ഥികള്ക്കുള്ള പുരസ്കാരങ്ങളും ചടങ്ങില് വിതരണം ചെയ്തു. ഓണസദ്യയും മാവേലി എഴുന്നെള്ളത്തും, അത്തപൂക്കളവും, വിവിധ കലാപരിപാടികളും കുട്ടികളും മുതിര്ന്നവരും പങ്കെടുത്ത കളികളും ഓണാഘോഷത്തിന്റെ ഭാഗമായി നടന്നു. കേരളത്തിലെ കമ്മ്യൂണിസ്റ്റ് പ്രസ്ഥാനത്തിന്റെ പ്രഥമ സെക്രട്ടറിയും സ്വാതന്ത്ര്യസമര സേനാനിയുമായിരുന്ന പി.കൃഷ്ണപിള്ളയെ സംഘടന അനുസ്മരിച്ചു. കൃഷ്ണപിള്ളയുടെ ജീവിതത്തെക്കുറിച്ചും സമരപോരാട്ടങ്ങളെക്കുറിച്ചും ഷാജു പത്തനാപുരം വിവരിച്ചു. കേരളത്തിലെ കര്ഷകരേയും തൊഴിലാളികളേയും സംഘടിപ്പിക്കുന്നതിലും ജാതി ചൂഷണനെതിരെ പിന്നോക്ക വിഭാഗങ്ങളെ ശാക്തീകരിക്കുന്നതിലും ബ്രിട്ടീഷുകാരുടെയും സാര് സിപിയുടെയും കിരാതഭരണത്തിനെതിരെ പോരാടുന്നതിലും അതുല്യമായ സംഭാവനകളാണ് കൃഷ്ണപിള്ള നല്കിയത്. വര്ഗീയത പടരുന്ന വര്ത്തമാനകാലത്ത് അതിനെ ചെറുത്തു തോല്പ്പിക്കാന് കൃഷ്ണപിള്ളയുടെ ജീവിതം മാതൃകയാക്കണമെന്നും അദ്ദേഹം പറഞ്ഞു.